Title: ประกาศกระทรวงมหาดไทย เรื่อง จัดตั้งองค์การบริหารส่วนตำบลบ้านฆ้อง อำเภอโพธาราม จังหวัดราชบุรี เป็นเทศบาลตำบลบ้านฆ้อง

ประกาศกระทรวงมหาดไทย

ประกาศกระทรวงมหาดไทย
เรื่อง
จัดตั้งองค์การบริหารส่วนตำบลบ้านฆ้อง อำเภอโพธาราม จังหวัดราชบุรี
เป็นเทศบาลตำบลบ้านฆ้อง

โดยที่ กระทรวงมหาดไทยพิจารณาแล้วเห็นว่า
มีองค์การบริหารส่วนตำบลที่มีสภาพเหมาะสมสมควรให้จัดตั้งเป็นเทศบาลตำบล

อาศัยอำนาจตามความในมาตรา ๔๒
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.
๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทย จึงจัดตั้งองค์การบริหารส่วนตำบลบ้านฆ้อง
อำเภอโพธาราม จังหวัดราชบุรี เป็นเทศบาลตำบลบ้านฆ้อง

องค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้
มีแนวเขตตามคำบรรยายเขตและแผนที่ที่แนบท้ายประกาศกระทรวงมหาดไทยฉบับนี้
และพ้นสภาพแห่งการเป็นองค์การบริหารส่วนตำบล รวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่ง
นับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไป บรรดางบประมาณ
ทรัพย์สิน สิทธิ สิทธิเรียกร้อง หนี้
พนักงานส่วนตำบลและลูกจ้างขององค์การบริหารส่วนตำบล โอนไปเป็นของเทศบาลตำบลที่จัดตั้งขึ้น
และบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้ว
คงใช้บังคับได้ต่อไปเป็นการชั่วคราว
จนกว่าจะได้มีการตราเทศบัญญัติในเรื่องนั้นขึ้นใหม่

ทั้งนี้ ตั้งแต่วันที่
๙ มิถุนายน ๒๕๔๙ เป็นต้นไป[๑]

ประกาศ
ณ วันที่ ๘ มิถุนายน พ.ศ. ๒๕๔๙
สมชาย
สุนทรวัฒน์
รัฐมนตรีช่วยว่าการฯ
ปฏิบัติราชการแทน
รัฐมนตรีว่าการกระทรวงมหาดไทย

[เอกสารแนบท้าย]

๑. 
คำบรรยายแนวเขตเทศบาลตำบลบ้านฆ้อง อำเภอโพธาราม จังหวัดราชบุรี
ท้ายประกาศกระทรวงมหาดไทย เรื่อง จัดตั้งองค์การบริหารส่วนตำบลบ้านฆ้อง
อำเภอโพธาราม จังหวัดราชบุรี เป็นเทศบาลตำบลบ้านฆ้อง ลงวันที่ ๘ มิถุนายน พ.ศ.
๒๕๔๙
๒. 
แผนที่ท้ายประกาศกระทรวงมหาดไทย เรื่อง
จัดตั้งองค์การบริหารส่วนตำบลเป็นเทศบาลตำบล วันที่ ๘ เดือน มิถุนายน พ.ศ. ๒๕๔๙

(ดูข้อมูลจากภาพกฎหมาย)

โสรศ/ผู้จัดทำ
๒๗
ตุลาคม ๒๕๔๙

[๑] ราชกิจจานุเบกษา เล่ม
๑๒๓/ตอนที่ ๑๑๐ ง/หน้า ๑๐/๑๙ ตุลาคม ๒๕๔๙